**Priloga 21**

**NAVODILO O OBLIKI, VSEBINI IN NAČINU DOSTAVE POROČIL PO DRŽAVAH POROČEVALCEV MEDNARODNIH SKUPIN PODJETIJ FINANČNI UPRAVI REPUBLIKE SLOVENIJE**

# **1 OBLIKA IN VSEBINA SPOROČILA**

Poročevalec mednarodne skupine podjetij (v nadaljnjem besedilu: poročevalec) mora Generalnemu finančnemu uradu Finančne uprave Republike Slovenije (v nadaljnjem besedilu: FURS) predložiti poročilo po državah (v nadaljnjem besedilu: CbC poročilo) v skladu z veljavno OECD CbC XML shemo. Glede obveznih in opcijskih podatkov, ki jih mora poročevalec poročati se upoštevajo pravila, opisi in vrednosti elementov, kakor so določeni v OECD CbC XML shemi, ki je objavljena na spletni strani FURS na naslovu [www.fu.gov.si/cbcr](http://www.fu.gov.si/cbcr) v razdelku tehnične informacije, razen če je v tem dokumentu navedeno drugače.

Poročevalci in FURS bodo pri izmenjavi informacij uporabljali naslednje vrste sporočil:

* **Začetno sporočilo** – v njem bo poročevalec za določeno poslovno leto prvič sporočil FURS podatke iz CBC poročila.
* **Popravljalno sporočilo** – v njem bo poročevalec FURS sporočil popravke predhodno poslanih podatkov iz CbC poročila za določeno poslovno leto.
* **Statusno sporočilo** – to sporočilo bo poročevalcu poslal FURS kot povratno informacijo na prejeto CBC poročilo (začetno ali popravljalno). S statusnim sporočilom FURS sprejme ali zavrne CBC poročilo poročevalca. Če sporočilo zavrne pomeni, da poročevalec ni oddal CbC poročila. Poročevalec statusnih sporočil ne pošilja.

Poročevalci imajo pri poročanju FURS naslednje možnosti glede obveznosti sporočanja posameznih elementov:

* **»Obvezen«** pomeni, da mora poročevalec element obvezno vpisati. FURS bo tak element kontroliral v skladu s poslovnimi pravili, ki so navedena v nadaljevanju navodila v ustrezni preglednici (stolpec Opis/vrednost) in v skladu s tehničnimi pravili, ki so podrobneje razložena v Tehničnem protokolu.
* **»Opcijski«** pomeni, da mora poročevalec element vpisati, če ga ima na voljo.
* **»Opcijski/obvezen«** pomeni, da poročevalec vpiše element v skladu s poslovnimi pravil, ki so navedena v nadaljevanju navodila posamezni preglednici (stolpec Opis/vrednost).

CbC poročilo je sestavljeno iz oznake različice sheme XML, glave sporočila *(MessageHeader)* in telesa sporočila *(CbCBody).*

## **OZNAKA RAZLIČICE**

Vsako sporočilo, ki ga poročevalec dostavi FURS, mora vsebovati podatek o zadnji veljavni različici sheme CBC\_OECD različica *(CBC\_OECD version*), v kateri se podatki poročajo (na primer version=«1.0«).

## **GLAVA SPOROČILA**

Glava sporočila (*MessageHeader*) vsebuje informacije o pošiljatelju, prejemniku, vrsti sporočila in poročevalskem obdobju. Uporablja se za začetno in popravljalno sporočilo. Poročevalec vpiše elemente iz preglednice 1:

| **Element (eng)** | **Element**  | **Opis/Vrednost** | **Obveznost poročanja FURS** |
| --- | --- | --- | --- |
| SendingCompanyIN | Identifikacijska številka poročevalca | Vpiše se davčna številka poročevalca.  | Obvezen |
| TransmittingCountry | Država pošiljateljica | Vpiše se koda SI. | Obvezen |
| ReceivingCountry | Država prejemnica | Vpiše se koda SI. | Obvezen |
| MessageType | Vrsta sporočila | Vpiše se vrsta sporočila. Edina dovoljena vrednost je »CBC«. | Obvezen |
| Language | Jezik | Vpiše se jezik, v katerem so navedene informacije v elementu Dodatne informacije (*AdditionalInfo*). Vpiše se vrednost »en«. | Obvezen |
| *Warning* | *Opozorilo* | *Element se ne izpolnjuje za CbC poročanje.* | */* |
| Contact | Kontaktna oseba | Vpiše se ime in priimek, telefonska številka in el. naslov osebe poročevalca, ki jo lahko FURS po potrebi kontaktira glede dostavljenih sporočil. | Opcijski[[1]](#footnote-2) |
| MessageRefID | Enolična oznaka sporočila | Vpiše se enolična oznaka sporočila. Struktura elementa je določena v Tehničnem protokolu. | Obvezen  |
| MessageTypeIndic | Oznaka vrste sporočila | Vpiše se ena izmed vrednosti:* CBC401: sporočilo vsebuje nove podatke (začetno sporočilo);
* CBC402: sporočilo vsebuje popravke prvotno poslanih podatkov (popravljalno sporočilo);
 | Obvezen  |
| CorrMessageRefID | Sklic na začetno sporočilo | *Element se ne izpolnjuje za CbC poročanje.* | */* |
| ReportingPeriod | Obdobje poročanja | Vpiše se zadnji dan poročevalskega obdobja (torej poslovnega leta mednarodne skupine podjetij) na katerega se sporočilo nanaša v formatu LLLL-MM-DD (primer, če se podatki poročajo poslovno leto 2016: 2016-12-31). | Obvezen  |
| Timestamp | Časovni žig | Element vsebuje informacijo o tem, kdaj je bilo silo generirano. Element se vpiše v formatu LLLL-MM-DD'T'uu:mm:ss (primer: 2017-03-15T09:45:30). | Obvezen  |
|  *Preglednica 1: Elementi glave sporočila* |

## **TELO SPOROČILA**

Telo sporočila (*CbCBody*) vsebuje informacije, ki so določene v oddelku III Priloge III Direktive 2016/881/EU.

Sestavljeno je iz sledečih vrhnjih (angl. *top-level*) elementov: Poročevalec *(Reporting Entity),* CbC poročila (*CbCReports*) in Dodatne informacije (*AdditionalInfo*), ki so prikazani v preglednici 2 in podrobneje v preglednicah 3, 4, 5, 6, 7.

| **Vrhnji element**  | **Element**  | **Opis/Vrednost** | **Obveznost poročanja** **FURS** |
| --- | --- | --- | --- |
| Poročevalec(Reporting Entity). | Subjekt(Entity) | Element vsebuje identifikacijske podatke poročevalca. Vpišejo se elementi sklopa »Subjekt« (*Organisation\_Party),* ki *so* navedeni v preglednici 6. | Obvezen |
| Vloga pri poročanju(ReportingRole) | Element opredeljuje vlogo poročevalca pri CbC poročanju. Vpiše se ena izmed vrednosti:* »CBC701« - krovno matično podjetje;
* »CBC702« - nadomestno matično podjetje;
* »CBC703« - oseba v sestavi v skladu z oddelkom II Priloge III Direktive 2016/881/EU.
 | Obvezen |
| Podrobni opis zapisa (*DocSpecType*) | Vpišejo se elementi, ki so navedeni v preglednici 7.  | Obvezen |
| CbC Poročila (CbCReports) | Podrobni opis zapisa (*DocSpecType*) | Vpišejo se elementi, ki so navedeni v preglednici 7. | Obvezen |
| Koda države davčne jurisdikcije osebe v sestavi(*ResCountryCode*) | Vsebuje ISO kodo države davčne jurisdikcije osebe v sestavi, na katero se podatki nanašajo. Vpiše se koda države v skladu z ISO 3166-1 Alpha-2 standardom. | Obvezen |
| Opis(*Summary*) | Vpišejo se podatki kot so navedeni v preglednicah 3 in 4. | Obvezen |
|  Osebe v sestavi(*ConstEntities*) | Vsebuje seznam oseb v sestavi (vključno s poročevalcem) kot je navedeno v preglednici 5. | Obvezen |
| Dodatne informacije(AdditionalInfo) |

|  |
| --- |
| Podrobni opis zapisa(*DocSpecType*) |

 | Vpišejo se elementi, ki so navedeni v preglednici 7. | Obvezen |
| Druge informacije(*OtherInfo*) | Z največ 4.000 znaki, mora poročevalec v prostem formatu vpiše:* informacije o viru podatkov, ki je bil uporabljen pri pripravi CbC poročila (poročila o konsoilidiranih računovodskih izkazih; letna računovodska poročila; notraja računovodska poročila za poslovodno odločanje ali finančni izkazi za regulativne namene)

- informacije o spremembi vira podatkov, vključno z navedbo razlogov za spremembo in njene posledice,- informacije o uporabljenem menjalnem tečaju (v kolikor se je zneske iz druge valute pretvorilo v eure); - informacije o načinu zajema podatkov oseb v sestavi – vezano na obdobje zajema podatkov (poročevalec vpiše podatke osebe v sestavi mednarodne skupine podjetij v CbC poročilo na način, da vpiše podatke za poslovno leto oseb v sestavi, ki se konča na isti datum kot poslovno leto poročevalca ali, ki se konča v dvanajstmesečnem obdobju pred tem datumom, ali oseb v sestavi, ki poročajo za poslovno leto poročevalca);- informacije o spremembi načina zajema podatkov oseb v sestavi ter razloge za spremembo, ter- druge informacije v zvezi s sestavljanjem CbC poročila, za katere poročevalec meni, da so pomembne z vidika ocenjevanja tveganja zavezanca glede transfernih cen in tveganj, povezanih z zniževanjem davčne osnove in preusmerjanjem dobička.Informacije se vpišejo v angleškem jeziku.V primeru več kot 4.000 znakov, se element ponovi. | Obvezen |
| Koda države(*ResCountryCode*) | Za vsak element Dodatne informacije, je mogoče vnesti, ali se informacije nanašajo posebej na eno ali več jurisdikcij – v tem primeru se vpiše koda države v skladu z ISO 3166-1 Alpha-2 standardom. | Opcijski |
| Opisna referenca(*SummaryReference*) | Za vsak element Dodatne informacije, je mogoče označiti, ali se informacija nanaša na enega ali več specifičnih elementov Opis *(Summary).* Možne vrednosti so:* »CBC601« - prihodki-nepovezani;
* »CBC602« - prihodki-povezani;
* »CBC603« - prihodki-skupno;
* »CBC604« - dobiček ali izguba;
* »CBC605« - plačan davek;
* »CBC606« - obračunan davek;
* »CBC607« - izkazan kapital;
* »CBC608« - nerazporejen dobiček;
* »CBC609« - število zaposlenih;
* »CBC610« - opredmetena sredstva.
 | Opcijski |
|  *Preglednica 2: Vrhnji elementi Telesa sporočila (CbCBody)* |

### **Sklopi vrhnjega elementa CbC Poročila (*CbCReports*)**

Vrhnji element CbC Poročila (*CbCReports*) vključuje za vsako davčno jurisdikcijo kjer mednarodna skupina podjetij posluje, opis ključnih indikatorjev kot tudi seznam vseh oseb v sestavi in njihove glavne ekonomske dejavnosti. Element se mora ponoviti za vsako davčno jurisdikcijo, kjer mednarodna skupina podjetij deluje preko ene ali več oseb v sestavi.

#### Sklop Opis (*Summary*)

Sklop Opis *(Summary)* vsebuje zbirne podatke o mednarodni skupini podjetij, po posamezni jurisdikciji v skladu s splošnimi in posebnimi navodili za predložitev CbC poročila oddelka III Priloge III Direktive 2016/881/EU.

Poročevalec vpiše elemente kot je prikazano v preglednicah 3 in 4.

Vsi zneski se vpisujejo brez centov. Vse negativne vrednosti se morajo vpisati z oznako »-» pred vrednostjo (npr. -1.234 EUR). Vsi zneski se vpišejo s kodo valute EUR.

Poročevalec zneske, ki so izraženi v drugi valuti, pretvori v eure po povprečnem menjalnem tečaju za zadevno poslovno leto. V tem primeru vpiše to informacijo, vključno z informacijo o uporabljenem menjalnem tečaju, v element Dodatne informacije (*AdditionalInfo).*

| **Element (eng)** | **Element**  | **Obveznost poročanja FURS** |
| --- | --- | --- |
| Revenues | Prihodki (vpišejo se elementi, ki so navedeni v preglednici 4). | Obvezen |
| ProfitOrLoss | Dobiček (izguba) pred plačilom davkom na dobičekVpiše se vsoto dobičkov (izgub) pred plačilom davka na dobiček za vse osebe v sestavi, ki so rezidenti za davčne namene v zadevni davčni jurisdikciji. Dobiček (izguba) pred davkom na dobiček vključuje vse izredne prihodke in odhodke. | Obvezen  |
| currCode | Koda valute | Obvezen  |
| TaxPaid | Plačan davek od dohodkov Vpiše se skupni znesek davka od dohodkov, ki so ga v zadevnem poslovnem letu dejansko plačale vse osebe v sestavi, ki so rezidenti za davčne namene v zadevni davčni jurisdikciji. Plačani davki vključujejo vse davke, ki jih je oseba v sestavi plačala neposredno davčni jurisdikciji rezidentstva in vsem drugim davčnim jurisdikcijam. Plačani davki vključujejo davčne odtegljaje, ki so jih plačale druge osebe (povezane in nepovezane osebe) v zvezi s plačili osebe v sestavi. Če gospodarska družba A, ki je rezident v davčni jurisdikciji A, prejme obresti v davčni jurisdikciji B, davek odtegnjen v davčni jurisdikciji B, navede gospodarska družba A.  | Obvezen  |
| currCode | Koda valute | Obvezen  |
| TaxAccrued | Obračunan davek od dohodkov (za tekoče leto)Vpiše se vsoto obračunanih tekočih davčnih obveznosti v zvezi z obdavčljivim dobičkom ali izgubo v letu poročanja za vse osebe v sestavi, ki so rezidenti za davčne namene v zadevni davčni jurisdikciji. Tekoče davčne obveznosti se nanašajo na poslovanje v tekočem letu in ne vključujejo odloženih davkov ali rezervacij za negotove davčne obveznosti. | Obvezen  |
| currCode | Koda valute | Obvezen  |
| Capital | Izkazani kapitalVpiše se vsoto izkazanega kapitala vseh oseb v sestavi, ki so rezidenti za davčne namene v zadevni davčni jurisdikciji. Za stalne poslovne enote izkazani kapital poroča pravni subjekt, ki mu zadevna stalna poslovna enota pripada, razen če v davčni jurisdikciji stalne poslovne enote obstaja opredeljena kapitalska zahteva za regulativne namene. | Obvezen  |
| currCode | Koda valute | Obvezen  |
| Earnings | Nerazporejen dobičekVpiše se vsoto nerazporejenih dobičkov vseh oseb v sestavi, ki so rezidenti za davčne namene v zadevni davčni jurisdikciji, glede na stanje ob koncu leta. Za stalne poslovne enote nerazporejeni dobiček poroča pravni subjekt, ki mu zadevna poslovna enota pripada.  | Obvezen  |
| currCode | Koda valute | Obvezen  |
| NbEmployes | Število zaposlenihVpiše se skupno število zaposlenih na podlagi ekvivalenta polnega delovnega časa vseh oseb v sestavi, ki so rezidenti za davčne namene v zadevni davčni jurisdikciji. Število zaposlenih se lahko navede glede na stanje ob koncu leta, na podlagi povprečnih ravni zaposlenosti za leto ali na kateri koli drugi podlagi, ki se dosledno uporablja v vseh davčnih jurisdikcijah in iz leta v leto. Za ta namen se lahko kot zaposleni navedejo samostojni pogodbeni izvajalci, ki sodelujejo pri običajnem poslovanju oseb v sestavi. Število zaposlenih je dovoljeno razumno zaokrožiti ali približati, če takšno zaokroževanje ali približek bistveno ne izkrivlja relativne porazdelitve zaposlenih po različnih davčnih jurisdikcijah. Iz leta v leto in za različne subjekte je treba uporabljati dosleden pristop. | Obvezen  |
| Assests | Vrednost opredmetenih sredstev razen denarja in denarnih ustreznikovVpiše se vsoto čiste knjigovodske vrednosti opredmetenih sredstev vseh oseb v sestavi, ki so rezidenti za davčne namene v zadevni davčni jurisdikciji. Za stalne poslovne enote se sredstva poročajo v zvezi z davčno jurisdikcijo, v kateri se stalna poslovna enota nahaja. Opredmetena sredstva za ta namen ne vključujejo denarnih sredstev in njihovih ustreznikov ter neopredmetenih in finančnih sredstev. | Obvezen  |
| currCode | Koda valute | Obvezen  |
| *Preglednica 3: Elementi sklopa Opis (Summary)* |
|  |

#### Sklop Opis – Prihodki (*Revenues*)

|  **Element (eng)** | **Element**  | **Obveznost poročanja** **FURS** |
| --- | --- | --- |
| Unrelated | Prihodki - nepovezane osebeVpiše se vsoto prihodkov vseh oseb v sestavi mednarodne skupine podjetij v zadevni davčni jurisdikciji, ki so bili ustvarjeni s transakcijami z nepovezanimi osebami.Prihodki vključujejo prihodke od prodaje blaga in zalog, premoženja in storitev ter licenčnine, obresti, premije in druge zneske. Prihodki izključujejo plačila, prejeta od drugih Subjektov v sestavi, ki se v davčni jurisdikciji plačnika obravnavajo kot dividende. | Obvezen |
|  currCode | Koda valute | Obvezen |
| Related | Prihodki - povezane osebeVpiše se vsoto prihodkov vseh oseb v sestavi mednarodne skupine podjetij v zadevni davčni jurisdikciji, ki so bili ustvarjeni s transakcijami s povezanimi osebami.Prihodki vključujejo prihodke od prodaje blaga in zalog, premoženja in storitev ter licenčnine, obresti, premije in druge zneske. Prihodki izključujejo plačila, prejeta od drugih Subjektov v sestavi, ki se v davčni jurisdikciji plačnika obravnavajo kot dividende. | Obvezen |
|  currCode | Koda valute | Obvezen |
| Total | SkupajVpiše se seštevek vsot prihodkov, ustvarjenih s transakcijami z nepovezanimi osebami, in vsot prihodkov, ustvarjenih s povezanimi osebami. | Obvezen |
| currCode | Koda valute | Obvezen |
|  *Preglednica 4: Elementi sklopa Opis - Prihodki (Revenues)* |

#### Sklop Osebe v sestavi (*Constituent Entities)*

Poročevalec glede na posamezno davčno jurisdikcijo in po nazivu pravnega subjekta vpiše vse osebe v sestavi (vključno s poročevalcem) mednarodne skupine podjetij, ki so rezidenti za davčne namene v zadevni davčni jurisdikciji. Stalna poslovna enota se navede v zvezi z davčno jurisdikcijo, v kateri se nahaja. Vpisati je treba pravni subjekt, ki mu stalna poslovna enota pripada.

Sklop Osebe v sestavi *(ConstEntities)* vsebuje opredelitev posamezne osebe v sestavi mednarodne skupine podjetij. Sklop se mora ponoviti za vsako osebo v sestavi, ki je rezident za davčne namene ali je zavezan plačilu davka preko stalne poslovne enote v relevantni davčni jurisdikciji.

Poročevalec vpiše elemente kot je prikazano v preglednici 5:

| **Element (eng)** | **Element**  | **Opis/Vrednost** | **Obveznost poročanja** **FURS** |
| --- | --- | --- | --- |
| ConstEntitity | Osebe v sestavi  | Element vsebuje identifikacijske podatke oseb v sestavi. Vpišejo se elementi sklopa »Subjekt«*,* ki so navedeni v preglednici 6. | Obvezen |
| IncorpCountryCode | Koda države vključene družbe – osebe v sestavi | Vpiše se koda davčne jurisdikcije pod katero je oseba v sestavi mednarodne skupine podjetij organizirana ali vključena, če se takšna davčna jurisdikcija razlikuje od davčne jurisdikcije osebe v sestavi.Vpiše se koda države v skladu z ISO 3166-1 Alpha-2 standardom. | Opcijski/obvezen |
| BizActivities | Vrsta glavne ekonomske dejavnosti  | Vpiše se vrsta glavne ekonomske dejavnosti osebe v sestavi. Dovoljene vrednosti so:* »CBC501« - Raziskave in razvoj;
* »CBC502« - Lastništvo ali upravljanje intelektualne lastnine;
* »CBC503« - Nabava ali naročila;
* »CBC504« - Izdelava ali proizvodnja;
* »CBC505« - Prodaja, trženje ali distribucija;
* »CBC506« - Upravljanje, vodenje ali podporne storitve;
* »CBC507« - Zagotavljanje storitev nepovezanim osebam;
* »CBC508« - Finančne storitve znotraj skupine;
* »CBC509« - Regulirane finančne storitve;
* »CBC510« - Zavarovalništvo;
* »CBC511« - Razpolaganje z delnicami ali drugimi lastniškimi instrumenti;
* »CBC512« - Mirujoč subjekt;
* »CBC513« - Drugo – se izbere le, če ni mogoče določiti vrste glavne ekonomske dejavnosti; v tem primeru je treba vrsto dejavnosti opisati v elementu Druge informacije (*OtherEntityInfo*).
 | Obvezen |
| OtherEntityInfo | Druge informacije | V prostem formatu se vpiše kakršnekoli informacije, ki so pomembne z zvezi s posamezno povezano osebo. Če se informacije nanašajo na mednarodno skupino podjetij kot celoto, se te informacije vnese v element Dodatne informacije (*AdditionalInfo*). | Opcijski |
|  *Preglednica 5: Elementi sklopa Osebe v sestavi (Constituent Entities)* |

### **Sklop »Subjekt« (*Organisation\_Party*)**

## Sklop »Subjekt« (*Organisation\_Party*) se uporablja tako za identifikacijo poročevalca kot tudi

## identifikacijo vsake osebe v sestavi. Poročevalec vpiše elemente, ki so določeni v preglednici 6:

| **Element (eng)** | **Element**  | **Opis/Vrednost** | **Obveznost poročanja** **FURS** |
| --- | --- | --- | --- |
| ResCountryCode | Koda države davčne jurisdikcije  | Vpiše se kodo države davčne jurisdikcije naslova poročevalca/osebe v sestavi (v primeru stalne poslovne enote se vpiše koda države jurisdikcije, v kateri je stalna poslovna enota obdavčena).Vpiše se koda države v skladu z ISO 3166-1 Alpha-2 standardom. | Obvezen |
| TIN | Davčna identifikacijska številka | Vpiše se davčna številka, ki jo uporablja davčni organ v jurisdikciji poročevalca/osebe v sestavi.V primeru, da oseba v sestavi nima davčne številke, se vpiše vrednost »NOTIN«. | Obvezen |
| Izdajatelj (issuedBy) | Vpiše se jursdikcija, ki je izdala davčno številko v skladu z ISO 3166-1 Alpha-2 standardom. | Opcijski/obvezen |
| IN | Druga identifikacijska številka | Vpiše se lahko še druga identifikacijska številka (kot je npr. matična številka, DDV številka). | Opcijski |
| Izdajatelj (issuedBy) | Vpiše se jurisdikcijo, ki je izdala drugo identifikacijsko številko, v skladu z ISO 3166-1 Alpha-2 standardom Če jurisdikcija ni znana, se element lahko izpusti. | Opcijski |
| Vrsta (INType) | Vpiše se vrsta druge identifikacijske številke (npr. Registration number, VAT number). | Opcijski |
| Name | Naziv  | Vpiše se dolg naziv, vključno z domačo ozanko vrste pravne osebe (npr. d.d.) kot je navedeno v aktih o ustanovitvi ali podobnih dokumetnih (v primeru stalne poslovne enote, se poleg naziva vpiše še kratica »P.E.«). | Obvezen |
| Address | Vrsta naslova(legalAddressType) | Vpiše se vrednost »OECD303« – poslovno. | Opcijski |
| Koda države (CountryCode) | Vpiše se koda države, kjer je naslov, v skladu z ISO 3166-1 Alpha 2 standardom | Obvezen |
| Naslov – prost format(AddressFree) | V kolikor poročevalec podatka o naslovu ne more zagotoviti v strukturiranem formatu, se podatek o naslovu poroča v prostem formatu. Vsi deli naslova se vpišejo ločeno s presledkom kot niz znakov, kjer se posamezni deli naslova ločijo s presledkom, poševnico ali kombinacijo »CR+LF«.  | Opcijski/obvezen |
| Naslov - strukturiran format (AddressFix) | Ulica(Street) | Opcijski |
| Številka zgradbe(BuildingIdentifier) | Opcijski |
| Številka stanovanja(SuiteIdentifer) | Opcijski |
| Številka nadstropja(FloorIdentifier) | Opcijski |
| Ime okrožja(DistrictName) | Opcijski |
| Poštni predal(POB) | Opcijski |
| Poštna številka(PostCode) | Opcijski |
| Mesto(City) | Obvezen |
| Deželno okrožje(CountrySubentity) | Opcijski |
|  *Preglednica 6: Elementi sklopa »Subjekt« (Organisation\_Party)* |

### **Sklop »Podrobni opis zapisa« (*DocSpecType*)**

Elementi sklopa omogočajo identifikacijo posameznega zapisa znotraj CbC poročila (zaradi morebitnih popravkov mora vsak zapis znotraj CbC poročila imeti svojo enolično oznako) kot je razvidno iz preglednice 7:

| **Element (eng)** | **Element**  | **Opis/Vrednost** | **Obveznost poročanja FURS** |
| --- | --- | --- | --- |
| DocTypeIndic | Oznaka vrste zapisa |  Vpiše se ena izmed vrednosti:* »OECD1« - pri novih podatkih;
* »OECD2« - pri popravkih;
* »OECD3« - pri razveljavitvi podatkov.
 | Obvezen |
| DocRefID | Identifikacija zapisa | Vpiše se enolična oznaka zapisa. Struktura elementa je določena v Tehničnem protokolu.  | Obvezen |
| CorrDocRefID | Identifikacija zapisa, ki se popravlja | Vpiše se identifikacija zapisa (*DocRefID*), ki se popravlja. Obvezna je v primeru popravkov – kadar ima element *MessageTypeIndic* oznako CBC402.  |  Opcijski/obvezen  |
|  Preglednica 7: Elementi sklopa »Podrobni opis zapisa« (DocSpecType) |

**2 NAČIN DOSTAVE CbC POROČILA**

Poročevalec mora FURS predložiti CbC poročilo za poslovno leto poročanja najpozneje v 12 mesecih od zadnjega dne poslovnega leta poročanja mednarodne skupine podjetij.

Poročevalec odda CbC poročilo v elektronski obliki prek portala eDavki.

Podatki morajo biti zapisani v predpisani OECD CbC XML shemi, ki je objavljena na spletni strani FURS na naslovu [www.fu.gov.si/cbcr](http://www.fu.gov.si/cbcr) v razdelku tehnične informacije.

Za pripravo dokumentov za zgoraj predpisano shemo, bo FURS pripravil Tehnični protokol in ga objavil na spletni strani FURS [www.fu.gov.si/cbcr](http://www.fu.gov.si/cbcr) v razdelku tehnične informacije.

1. Podatek o kontaktu je opcijski, vendar je zaželeno, da ga Poročevalec vpiše zaradi lažje vzpostavitve stika. [↑](#footnote-ref-2)